Seekordsel etapil rekordit küll ei sündinud, sest end proovile panema tuli taaskord 50 mängijat. Platsil oli koha sisse võtnud ka palju uusi nägusid, nendest üks oli Margus Tukk: "Spordiga tegelen siis, kui aega saan, oma lõbuks. Mängima  tõi mind mu naine, kes siin juba kõik etapid kaasa teinud. Erilist eesmärki mul sel võistlusel pole, kui aega on, siis käin. Suvel on inimestel palju tegemist." Kuigi Margus Tukk ütleb, et ta on pigem rahvasportlane, soovitab ta võrkpalli mängima tulla ka päris spordikaugetel inimestel: "Muidugi tulge! Võrkpall on ju meeskonnamäng."